**REPUBLIKA HRVATSKA**

**OSNOVNA ŠKOLA IVANSKA**

**Ulica Petra Preradovića 2, Ivanska**

**Tel.fax:043/227-560, 043/227-567**

**e-mail:ured@os-ivanska.skole.hr**

**KLASA: 400-04/24-01/01**

**URBROJ: 2103-10-06-01-24-6**

**Ivanska, 25.03.2024.**

**OBRAZLOŽENJE OPĆEG I POSEBNOG DIJELA IZVJEŠTAJA O IZVRŠENJU FINANCIJSKOG PLANA OŠ IVANSKA ZA 2023. GODINU**

**UVOD**

Na temelju Zakona o proračunu (»Narodne novine«, broj 144/21.) donesen je Pravilnik o polugodišnjem i godišnjem izvještaju o izvršenju proračuna i financijskog plana (NN 085/2023). Prema Pravilniku članka 4. Polugodišnji i godišnji izvještaj o izvršenju proračuna sadrži: opći dio, posebni dio, obrazloženje i posebne izvještaje.

OŠ Ivanska je proračunski korisnik Bjelovarsko-bilogorske županije, a posluje preko ustrojene Riznice. Po uputama Osnivača evidentiraju se poslovne promjene u dvije cjeline i to proračunska sredstva koja obuhvaćaju sredstva Osnivača i vlastita sredstva koja obuhvaćaju sredstva državnog proračuna i vlastita sredstva Škole. Izvještaj o izvršenju financijskog plana je izvještaj koji pokazuje kojim udjelom su ostvareni prihodi, primici, rashodi i izdaci u 2023. godini, u odnosu na Financijski plan za 2023. godinu.

1. **OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA OŠ IVANSKA ZA 2023. GODINU**

Prema Pravilniku o polugodišnjem i godišnjem izvještaju o izvršenju proračuna i financijskog plana članka 5. opći dio sadrži:

– sažetak Računa prihoda i rashoda i Računa financiranja,

– Račun prihoda i rashoda i

– Račun financiranja.

Račun prihoda i rashoda i Računa financiranja sadrži prikaz ukupno ostvarenih prihoda i primitaka te izvršenih rashoda i izdataka na razini razreda ekonomske klasifikacije te razliku između ukupno ostvarenih prihoda i rashoda te primitaka i izdataka. Prihodi i primitci, rashodi i izdatci su uglavnom izvršeni u odnosu na Financijski plan za 2023.godinu, uz manja odstupanja pojašnjena u nastavku ovog Obrazloženje.

U izvještaju je vidljivo da su

Prihodi i primitci ukupno ostvareni 99,63%

Rashodi i izdatci ukupno ostvareni 99,63%

Prihodi poslovanja izvršeni 97,10%

Rashodi poslovanja izvršeni 97,89%

Rashodi za nabavu nefinancijske imovine ostvareni 79,25%

Rashodi za nabavu nefinancijske imovine nisu u potpunosti ostvareni prema Financijskom planu zbog ne realiziranja nabave namještaja i štednjaka koji su bili planirani prema Financijskom planu za 2023. godinu., te je iz toga razloga vidljivo odstupanje.

Višak prihoda i primitaka ukupno iznosi 27.015,30 eura, dok se tome oduzme manjak prošle godine koji je bio 376,02, proizlazi višak raspoloživ u 2024. godini u iznosu od 26.639,28 eura, a odnosi se na vlastita i namjenska sredstva škole, koja nisu utrošena u 2023. godini.

Obrazloženje sadrži i podatke o stanju novčanih sredstava na računima proračunskih korisnika na početku i na kraju proračunske godine.

Na početku izvještajnog razdoblja 1.1.2023. iznos novčanih sredstava je bio 756,04 eura, a dok je na kraju izvještajnog razdoblja 31.12.2023. iznos novčanih sredstava na računu bio 26.204,46 eura. Novac na računu kod tuzemnih poslovnih banaka sastoji se od iznosa koji je ostvaren vlastitim prihodima i iznosa koji je namijenjen za potrebe Erasmus + projekta.

1. **OBRAZLOŽENJE POSEBNOG DIJELA IZVJEŠTAJA O IZVRŠENJU FINANCIJSKOG PLANA OŠ IVANSKA ZA 2023. GODINU**

Prema Pravilniku o polugodišnjem i godišnjem izvještaju o izvršenju proračuna i financijskog plana članka 22. Obrazloženje posebnog dijela izvještaja o izvršenju proračuna za proračunsku godinu temelji se na obrazloženju financijskih planova proračunskih korisnika, a sadrži obrazloženje izvršenja programa koje se daje kroz obrazloženje izvršenja aktivnosti i projekata zajedno s ciljevima koji su ostvareni provedbom programa i pokazateljima uspješnosti realizacije tih ciljeva koji se sastoje od pokazatelja učinka i pokazatelja rezultata.

* 1. **PROGRAM: P1 REDOVNE DJELATNOSTI**

Unutar programa je organizirana aktivnost Redovna djelatnost OŠ – vlastita sredstva.

* + 1. CILJ PROGRAMA

Kod planiranja prihoda i rashoda planira se svrsishodna nabava opreme za rad kroz uključenje vlastitih sredstava u osiguranje materijalne osnove rada, za što kvalitetniji rad i ugođaj unutar primarnog djelokruga rada škole, kako učenika/ca, tako i zaposlenika/ca. Povećati interes učenika/ca za zdravu prehranu u školskoj kuhinji i povećati interes članova zajednice za sportske aktivnosti kroz zakup školsko-sportske dvorane. Kroz izvannastavne aktivnosti i izvanučioničnu nastavu proširiti interese i znanje učenika/ca. U ovaj program su uvrštene plaće i materijalna prava zaposlenih koji se financiraju iz državnog proračuna, te imaju za cilj pravedno nagraditi zaposlene za njihov kvalitetan rad u školi.

* + 1. IZVRŠENOST CILJA PROGRAMA

Program P1 redovne djelatnosti ostvarenje 98,42%. Općeniti cilj programa je u većoj mjeri izvršen prema njegovoj određenosti. Povećan je interes učenika/ca za zdravu prehranu u školskoj kuhinji. Interes članova zajednice za zakup školsko-sportske dvorane je djelomičan kroz cijelu 2023.godinu. Iskorištenost termina je bila veća u proljetno i jesensko vrijeme 2023. godine, s obzirom da se razne sportske aktivnosti u tom periodu ne mogu održavati na otvorenom prostoru. Prema navedenome može se zaključiti da je postavljeni dio cilja ovog programa djelomično izvršen. Plaća za zaposlenike tokom 2023.godine se povećala. Povećanje osnovice za obračun plaće tokom 2023. godine i postojanost privremenog dodatka plaći su u kombinaciji povećali plaću zaposlenih. Uz navedeno povećana su i materijalna prava zaposlenika (iznos regresa za 2023. i iznos za božićnicu za 2023.) Postavljeni dio cilja ovog programa je potpuno izvršen jer su se nagradili zaposlenici za njihov kvalitetan rad u školi.

* 1. **PROGRAM: P14 OSNOVNOŠKOLSKO OBRAZOVANJE – DECENTRALIZACIJA**

Unutar programa su organizirane aktivnosti i projekti: Redovna djelatnost OŠ – DEC, Investicijsko i tekuće održavanje u OŠ – DEC, Ulaganja u opremu osnovnog školstva – DEC.

* + 1. CILJ PROGRAMA

Kroz redovne materijalne troškove škole koji se financiraju iz sredstava županijskog proračuna (osnivač Bjelovarsko-bilogorska županija), osigurati materijalnu osnovu za redovno funkcioniranje. Ulaganja u građevinske objekte i opremu, kako kroz redovno održavanje, tako i kroz nabavu sredstava za rad i izgradnju novih objekata, te kroz investicijsko održavanje građevinskih objekata. Povećati upućivanje zaposlenika na stručna osposobljavanja. Poboljšati materijalnu osnova za redovan rad učitelja u nastavnom procesu.

* + 1. IZVRŠENOST CILJA PROGRAMA

Program P14 Osnovnoškolsko obrazovanje-decentralizacija ostvarenje 99,96%. Općeniti cilj programa je u većoj mjeri izvršen prema njegovoj određenosti. Tokom 2023. godine osigurala su se materijalna sredstava u okviru decentraliziranih sredstava za redovno funkcioniranje, ulaganje u građevinske objekte i opremu, kroz redovno investicijsko održavanje i nabavu sredstava za rad. Tijekom 2023. napravljen je novi priključak vode i ugrađena nova pvc stolarija u Područnom odjelu Donja Petrička. Uz navedeno opremljeno je dječje igralište, izgradnja sjenice, te su obavljeni ostali građevinski radovi u Područnom odjelu u Narti. Zaposlenici su odlazili na stručna usavršavanja, s ciljem bolje osposobljenosti kako bi se poboljšao nastavni proces. U okviru ovog programa poboljšala se materijalna osnova za redovan rad učitelja u nastavnom procesu. Prema navedenome možemo zaključiti da je postavljeni cilj ovog programa u velikoj mjeri izvršen.

* 1. **PROGRAM: P15 OSNOVNOŠKOLSKO OBRAZOVANJE - IZNAD STANDARDA**

Unutar programa organizirane su slijedeće aktivnosti i projekti: Županijska natjecanja OŠ, Kulturne i javne djelatnosti , Osiguranje školskih zgrada Sufinanciranje e-tehničara, Školska shema, Školski medni dan, Erasmus+ i Pomoćnici u nastavi.

* + 1. CILJ PROGRAMA

Poticati učenike i omogućiti materijalnu osnovu za sudjelovanje učenika na županijskim natjecanjima u znanju. Usluge e-tehničara su neophodne zbog održavanja CARNET mreže i IKT opreme u školi. Školska shema je EU projekt kojim se omogućuje dostupnost mlijeka i voća u prehrani učenika/ca, Školski medni dan je EU projekt kojim se učenicima 1. razreda poklanja staklenka meda. Erasmus+ je projekt EU u području općeg obrazovanja i odgoja, a cilj je dodatno obrazovanje učitelja u inozemnim učilištima, kako bi svoje novo znanje prenijeli na svoja radna mjesta. Pomoćnici u nastavi rade sa učenicima kojima je potrebna pomoć u nastavi.

* + 1. IZVRŠENOST CILJA PROGRAMA

Program P15 Osnovnoškolsko obrazovanje-iznad standarda ostvarenje 56,28%. Cilj programa je djelomično izvršen prema njegovoj određenosti. Učiteljima po projektu Erasmus + su unaprijed plaćena obrazovanja na koja još nisu otišli te su se vodili na rashodu budućih razdoblja, iz toga razloga nema ostvarenja rashoda po tom projektu.

A000289 Županijska natjecanja ostvareno 99,97 %.

A000296 Kulturne i javne djelatnosti ostvarenje OŠ 99,94%

A000298 Osiguranje školskih zgrada Osnovnih škola ostvarenje 99,93%

A000299 Sufinanciranje E-tehničara u Osnovnim školama ostvarenje 92,28 %

T000095 Pomoćnici u nastavi-financiranje BBŽ ostvarenje 99,97%

T000101 Školski obrok za sve ostvarenje 99,98%

T000102 Školska shema -OŠ ostvarenje 77,47%

T000105 Školski medni dan ostvarenje 91,57%

T000149Pomoćnici u nastavi Uz potporu sve je moguće – Faza V., ostvarenje 99,89%

T000170 Pomoćnici u nastavi OŠ, Faza VI., ostvarenje 98,83%

Učenici su bili na županijskim natjecanjima. Sredstvima po projektu Školske sheme učenici su dobili mlijeko i voće. Svi učenici prvih razreda su dobili staklenku meda. Prema projektu osigurana je pomoćnica za učenika kojemu je potrebna pomoć u nastavi.

**ZAKLJUČAK**

Pokazatelji uspješnosti svih navedenih aktivnosti raspoređenih u navedene programe su uspjesi učenika, redovito održavanje sjednica Školskog odbora i ostalih sjednica. U školskog godini 2022./2023. 187 učenika završilo je razred s pozitivnim uspjehom. U školskog godini 2022./2023. učenici su postigli značajne rezultate. Na školskim natjecanjima sudjelovalo je ukupno 60 učenika. Na školskoj razini održana su natjecanja iz hrvatskog jezika, engleskog jezika, matematike, vjeronauka, geografije, povijesti, kemije, biologije, natjecanje u poznavanju prometnih i sigurnosnih pravila i upravljanja biciklom „Sigurno u prometu“, natjecanje mladih tehničara, natjecanje iz čitanja na glas te natjecanje Čitanjem do zvijezda.

Ravnateljica:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sunčica Đuričić – Kocijan dipl.uč.